เรื่องร้องเรียน: คนไร้บ้านนอนอยู่ข้างเซเว่น
การดำเนินการของเจ้าหน้าที่: วันที่ 6 ธันวาคม 2565 กรณี พบคนไร้บ้านอยู่ข้างเซเว่น  วันที่ 6 ธันวาคม 2565 เจ้าหน้าที่ฝ่ายพัฒนาชุมชนและสวัสดิการสังคม ลงพื้นที่ร่วมกับเจ้าหน้าที่ฝ่ายเทศกิจเพื่อตรวจสอบข้อเท็จจริงตามที่มีข้อร้องเรียน จากการลงพื้นที่เมื่อวันที่ 6 ธันวาคม 2565 ปรากฏว่า ไม่พบชายคนดังกล่าวบริเวณเซเว่น โดยได้สอบถามประชาชนบริเวณใกล้เคียงได้ข้อมูลว่า นาย A (นามสมมติ)  มีที่พักอาศัยเป็นหลักแหล่ง ไม่ใช่บุคคลไร้บ้าน เดินเข้าออกบริเวณเซเว่นอยู่เป็นประจำ มีท่าทีสงบ ไม่ได้ทำร้ายผู้คนทั่วไป อาศัยอยู่บริเวณโรงเรียนสุเหร่าลำอีรั้ว โดยเจ้าหน้าที่ได้ลงพื้นที่ ไม่พบนาย A จึงได้สอบถามเบื้องต้นจากญาติ และได้พูดคุยทางโทรศัพท์กับมารดาของนาย A  ได้ให้ข้อมูลว่านาย A เคยใช้สารเสพติดจนมีผลต่อระบบประสาท โดยทางสำนักงานเขตหนองจอกจึงได้แนะนำให้มารดานาย A มาทำบัตรประจำตัวประชาชนของนาย A เพื่อที่จะใช้สิทธิ์ในการเข้ารับการรักษาและสิทธิสวัสดิการด้านอื่นๆ ต่อไป  ทั้งนี้ ฝ่ายพัฒนาชุมชนและสวัสดิการสังคมและฝ่ายเทศกิจ ได้มอบถุงยังชีพเพื่อบรรเทาความเดือดร้อนในเบื้องต้นแล้ว
ความเห็นของผู้แจ้ง: ต้องขอขอบคุณผู้ที่เกี่ยวข้องทุกท่านที่ตอบสนองต่อปัญหาพยามแก้ไขปัญหาเพื่อทราบข้อเท็จจริงและให้การช่วยเหลือขอบคุณอย่างนิ่งครับ
พื้นที่: แขวงโคกแฝด เขตหนองจอก กรุงเทพมหานคร